[{"text_idx": "#000000", "text": "Probleemid liikumisel \u2013 kas lihtsalt vananev koer vo\u0303i liigeste vaevused?"}, {"text_idx": "#000001", "text": "Osteoartriit on aeglaselt su\u0308venev, krooniline ja pu\u0308siv liigesepo\u0303letik, mis po\u0303hjustab liigeste liikuvusulatuse va\u0308henemist ja valu."}, {"text_idx": "#000002", "text": "Mis vanuses koertel tekivad liigesprobleemid?"}, {"text_idx": "#000003", "text": "Liigeseprobleem kimbutab va\u0308ga paljusid koeri ning vo\u0303ib sageli esialgu ma\u0308rkamatuks ja\u0308a\u0308da. Liigeste kulumine ja po\u0303letikulised protsessid vo\u0303ivad esineda igas eas koertel, kuid sagedamini diagnoositakse neid muresid keskealistel ja vanematel lemmikutel."}, {"text_idx": "#000004", "text": "Liigesevaevused vo\u0303ivad va\u0308ljenduda selles, et koeral on raskem pu\u0308sti saada, aga ka kanges ko\u0303nnakus (puusad on justkui \u201ekinni\u201c) vo\u0303i pikemates \u201emo\u0303ttepausides\u201c enne diivanile hu\u0308ppamist. Tihtilugu peetakse neid su\u0308mptomeid vanusega kaasnevateks ilminguteks ja neile probleemidele ei po\u0308o\u0308rata suurt ta\u0308helepanu. Osteoartriidiga kaasnev valu on hiiliv ning koerad ei va\u0308ljenda valu ha\u0308a\u0308lekalt vaid o\u0303pivad koos valuga elama. Neis on nii palju lusti ja ro\u0303o\u0303mu ning tahet koos omanikuga liikuda, et valu vo\u0303ib selle taha varju ja\u0308a\u0308da."}, {"text_idx": "#000006", "text": "Liigesevaevuste leevendamine vajab mitmeku\u0308lgset la\u0308henemist ja parima plaani lemmiku abistamiseks saate teha koos oma loomaarstiga."}, {"text_idx": "#000007", "text": "Lemmiku abistamiseks vo\u0303iks alustada liigeste \u201etoitmist\u201c liigeseid toetavate preparaatidega. Liigeseid toetavad preparaadid aitavad parandada liigeste liikuvusulatust, va\u0308hendavad po\u0303letikku ja aeglustavad liigeste edasist kahjustumist."}, {"text_idx": "#000011", "text": "Kuigi liikumine on ebamugav, ei tohiks siiski loobuda lemmikuga jalutamisest. Mo\u0303istlikus tempos jalutamine hoiab lihaseid ko\u0303hetumast ja hoiab liigesed to\u0308o\u0308s. Vahemaad olgu esialgu lu\u0308hemad, kuid neid saab tasapisi muuta pikemaks. Kindlasti peaks va\u0308ltima aktiivseid jooksuma\u0308nge, palliviskamisi ja a\u0308kilisi jooksuso\u0308o\u0308ste. Vo\u0303imalusel on mo\u0303istlik ku\u0308lastada lemmikuga ka loomade fu\u0308sioterapeuti, kes o\u0303petab tegema teatud harjutusi lihaskonna tugevamaks muutmiseks."}, {"text_idx": "#000012", "text": "Valu vajab vaigistamist! Liikumisprobleemide avastamisel peaks kindlasti po\u0308o\u0308rduma lemmikuga loomaarsti juurde. Loomaarst hindab valu ja alustab koerale individuaalset valuravi."}]